DISPUTATIO  MEDICA 


INAUGURALIS, 


DE 


RHEUMATISM 


" Pc 


*y> 


^ 7 

£^  -'7'  ~2c. 

y 

pp 

-si-7  ^ ^ 


) 


;-£r 


DISPUTATIO  MEDICA 

INAUGURALIS, 

D E 

RHEUMATISMO; 


QJJ  A M, 

ANNOENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  GEORGII  BAIRD,  SS.  T.  P. 

academia:  edinburgena:  profecti  ; 

NECNON 

Amplissimi  SENATUS  ACADEMICI  Consensu,  et 
Nobilissima:  FACULTATIS  MEDICiE  Decreto  ; 


pro 


GRADU  DOCTORIS, 

SUMMISQUE  IN  MEDICINA  HONORIBUS  AC  PRIVILEGIIS 

RITE  ET  LEGITIME  CONSEQUENDIS; 

AV/ 

eruditorum  examini  subjicit 

GULIELMUS  DONALDSON, 

S COTUS: 


••  • - 


Ad  diem  12.  Septembris,  hora  locoque  solitis. 

S kAS 


“ Siculi  non  invenere  tyranni 

‘‘  Majus  tormentum  ” 

Horat.  Epjst. 


£ DINBURG  I : 
excudebant  adamus  neill  et  socii. 


M D CCCl. 


PATRI, 

HUGONI  DONALDSON, 

HANC  DISPUTATIONEM, 

STUDIORUM 

PRIMITIAS, 

PIETATE 

MOTUS, 

D.D.Cque 

GULIELMUS  DONALDSON. 


VIRO  OPTIMO, 

JACOBO  BONE, 

CHIRURGIAE 
SCIENTIA  USUQUE 
PRAECLARO, 

A QUO 

ARTIS  MEDICINALIS 

ELEMENTA 

DIDICIT, 

PEREXIGUUM  HOC 
GRATI  ANIMI 
MONUMENTUM 

OFFERT 


GULIELMUS  DONALDSON, 


DISPUTATIO  MEDICA 


§ i.  RHEUMATISMUS,  de  quo  pauca  scri- 
bere nobis  consilium  est,  ab  auctori- 
bus in  acutum  et  longum  dividitur.  De  utra- 
que specie,  quam  brevissime  persequemur. 

ii.  Acutus  rheumatismus  a Culleno  defini- 
tur : “ Morbus  ab  externa,  et  plerumque  evi- 
**  dente  causa  ; pyrexia  ; dolor  circa  articulos , 

A “ musculorum 

“ musculorum  tractum  sequens , genua  et  reli - 
“ majores,  potius  quam  pedum  vel  manuum 
“ articulos , infestans , calore  externo  auc- 
“ tus  (a).” 

iii.  Rheumatismus  frequentior  in  frigidis 
regionibus  morbus  est,  quam  calidis  ; at  in  iis 
maxime,  in  quibus  subitae  et  frequentes  tem- 
pestatis varietates  sunt.  Mortales  adoritur, 
iis  praecipue  temporibus  anni,  ubi  vices  al- 
ternant frigus  et  calor. 

iv.  Nusquam  terrarum  hic  morbus  morta- 
libus infestior  est,  quam  in  Britannicis  in- 
sulis ; ubi  autumno,  sed  adhuc  saepius  ve- 
re (b),  nostrates  incursat  et  cruciat.  Vernus 

rheumatismus , 


(a)  Vid.  Cullen.  Synops.  Nosolog.  Method.  tom.  ii, 
gen  xxii. 

(b  j V id.  Fouler.  Medicul  Reports,  pag.  260, 

rheumatismus , uti,  propter  diathesin  phlogisti- 
cam , quam  hiemale  frigus,  forsanque  etiam 
hiemalis  diaeta,  induxerunt,  autumno  frequen- 
tior  est,  ita  quoque  gravior. 

v.  Rheumatismus  acutus  adolescentes,  aetate- 
ve  florentes,  saepius  infestat,  quam  impuberes, 
aut  eos  qui  evaserunt  vitae  meridiem.  Mor- 
tales sanguineo  temperamento  adoritur,  prae 
iis  alio  quolibet.  Rheumatismus  longus  afficit, 
prae  cjeteris,  medios  aetate  et  provediores. 


SIGNA. 

SIGNA. 

vi.  His  praemissis,  proximum  est,  ut  dica- 
mus, quibus  malis  urgeantur  ii,  quorum  artus 
hoc  morbo  laborant. 

vn.  Ineunte  hoc  morbo,  artus  quidam,  ple- 
rumque majores,  dolere  incipiunt.  Dolores, 
haud  raro,  musculorum  via,  alium  artum  at- 
que alium  petunt,  et  omni,  vel  levissimo,  artus 
laborantis  motu  intolerabiliter  exasperantur. 
Affligunt  plerumque  genua,  coxendicem,  ver- 
tebras lumborum,  humeros  et  cubitos ; raris- 
sime autem,  manuum  pcdumve  articulos. 

vm.  Nonnunquam  unum  tantum  artum  af- 
ficit rheumatismus  ; multo  autem  stepius,  com- 
plures 

plures  simul.  Haud  raro,  uno  artu  relidto, 
magna  vi  invadit  alium  ; atque,  sic,  huc  illuc, 
migrando,  miseros  nonnunquam  mortales,  per 
longum  tempus,  excruciat. 

ix.  Rheumatismus  morbis  haud  dubie  an- 
numerandus est,  qui  inflammationem  habent, 
quamvis  rarissime  in  suppurationem  abeat. 
Uti  autem  inflammatio,  quam  movet  hic  mor- 
bus, qui,  enimvero,  ligamenta  potissimum  et 
tendines  afficit,  rarissime  suppuratione  finitur  ; 
ita  abscessus,  siquando  suppuratis  hujusmodi 
partibus  oriantur,  pessimi  sunt  ; quippe  cum 
non  solii m aegerrime  sanentur,  sed  futurae 
etiam  artus  rigiditatis  metum  injiciant. 

x.  Procedente  rheumatismo , sudorem  sub- 
inde oriri,  haud  insolitum  est.  Hic  vero 
raro  morbum  solvit,  aut  etiam  levat  dolorem  ; 

i s 

nisi,  quod  sane  haud  saepe  est,  ipso  artu  de- 
lente profusus  oriatur. 


XI. 

xi.  Signa,  quas  ha&enus  memoravimus, 
utrique  rheumatismi  speciei  communia  sunt. 
Res  autem  postulare  videtur,  ut,  cum  quas 
acutje  propria  sint,  tum  quae  longte,  paucis 
describamus. 

xii.  Acuro  rheumatismo — incipiente,  per- 
currit corpus  frigus,  vicissimque  calor ; si- 
mulque  caetera  signa  febris  sese  manifestant. 

xm.  Urina  rubra  est,  atque  nullum  initio 
sedimentum  deponit.  Postea  vero  quam 
morbus  aliquantum  increvit,  atque  febris 
compluries  remisit,  frigescens  urina  furfu- 
racea  quaedam  demittit.  Horum  autem  de- 
missione haud  semper  finitur  morbus ; sed, 
nec  raro,  longum  poste&  tempus,  miserum 
cruciat. 

xiv.  Sanguinis  missi  et  frigescentis  pars 
glutinosa  a sero  et  cruore  se  dissociat,  atque 

supernatans 

supernatans  album  corium  repraesentat.  Haec 
sanguinis  partium  dissociatio  signum  omnibus 
morbis  commune  est,  qui  in  corporis  ejusve 
partium  inflammatione  consistunt. 

xv.  Artus,  doloribus  afflidtus,  spiritu,  in 
bursas  ejus  mucosas  effuso,  nonnunquam  in- 
tumescit. Plerumque  vero,  in  nostris  saltem 
insulis,  spiritus  brevi  resorbetur,  et  artus  in 
naturalem  magnitudinem  detumescit.  In 
quibusdam  autem  EuRopiE  partibus,  praeci- 
pue in  Germania,  uti  certiores  nos  faciunt 
auiffores,  fidi  sane  et  graves,  necessarium  est, 
artuum  tumores,  qui  spiritum  continent,  fer- 
ro patefacere.  Hoc  fa£to,  tumore  exit  hu- 
mor glutinosus. 

xvi.  Tanta  est  vis  doloris  et  inflamma- 
tionis, quibus  acuto  rheumatismo  laborantes 
affliguntur,  ut  medicinae  morborumque  nescius 
existimaret,  fore  non  posse,  quin  superve- 


nirent 

nirent  gangraena  et  mors.  Haec  tamen  mala 
nunquam,  quod  scimus,  acciderunt. 

xvii.  Haud  raro  autem  fit,  ut  longa  absti- 
nentia et  exinanitione,  quibus  ab  aegris  pug- 
natur, quo  acutum  rheumatismum  discutiant, 
nedum  malus  corporis  habitus,  sed  etiam  hy- 
dropes oriantur.  Concedendum  tamen  est, 
rarissime  subsequi  periculosa  haec  mala. 

xviii.  Delirium  quoque,  ut  accipimus, 
acutum  nonnunquam  rheumatismum  subsequi- 
tur. Nostra  vero  opinione,  non  rheumatismo 
supervenit,  sed  alienae  curationi,  qua  huic 
morbo  succurrunt  imperiti  inconsiderative 
medici. 

xix.  Rheumatismo  laborantes  rarissime  mo- 
riuntur : imo,  forsitan  nunquam,  nisi  simul 
aliis  morbis  implicantur,  lenta  veluti  febri 
aut  angina  maligna  ; quibus,  profecto,  neque 

missio 

missio  sanguinis,  neque  alia  medicamenta  et 
remedia  conveniunt,  quibus  rheumatismo  sub- 
venitur.  Rheumatismo , porro,  vehementi, 

ubi  magna  vis  inflammationis  urget,  super- 
veniant fortasse  ■ vitalium  inflammationes, 
quae  mortem  afferant. 

xx.  Acutus  rheumatismus  raro,  duas  am- 
plius hebdomadas,  sine  remissione,  continuat. 
Nonnunquam  autem,  ubi  intermittit  subinde 
vicissimque  revertitur,  per  complures  hebdo- 
madas, imo  etiam  menses,  producitur. 

xxi.  Acutus,  denique,  rheumatismus , quip- 
pe cum  faciat,  ut  musculi,  mirum  in  modum, 
flacceant,  torpeant,  et  rigeant,  haud  raro  abit 
in  longum. 

xxn.  Quum  ita  sit,  haud  alienum  erit, 
hic  loci,  paucis  dicere,  quae  huic  morbi  spe- 
ciei propria  signa  sint.  Nisi  enim  hoc  faci- 
li amus, 

amus,  partem  tantum  rei  propositas  exseque- 
mur. 

^ x x 1 1 r . Vetustum,  seu  longum  rheumatis- 
mum,— arthrod yniam  Cullenus  appellat ; at- 
que,  his  verbis,  definit : “ Post  rheumatismum, 
“ nisum  violentum,  vel  subluxationem  ; dolores 
“ artuum  vel  musculorum,  sub  motu  prcesertim, 
“ audii,  plus  minusve  fugaces,  calore  lecli  vel 
“ alio  exter?io  levati ; artus  debiles,  rigidi, 
“ facile,  et  sccpe  sponte  frigescentes  ; pyrexia 
“ nulla;  tumor  plerumque  nullus  (c).” 

xxiv.  Huic  definitioni,  utpote  quae  omnes 
habeat  in  se  numeros  veritatis,  habemus 
nihil,  quod  contradicamus.  Quoniam  igitur 
de  rebus  inter  nos  convenit,  alienum  esset 
movere  controversiam  de  verbis. 

XXV. 


(c)  Vid.  Cullen.  Syttops • Nosclog.  Method.  tom.ib 
gen.  xxii.  sequel. 

xxv.  Uti  longus  rheumatismus  saepe,  at 
neutiquam  semper,  acuti  consequens  est;  ita, 
haud  raro,  difficile  in  primis  est  discernere, 
ubi  huic  terminus  sit,  illi  initium. 

xxvi.  Ubi,  post  febris  decessionem,  artus 
acuto  rheumatismo  affe&i  detumescunt  et 
pallescunt,  dum  levissimo  motu,  et  tempes- 
tatis vicissitudinibus,  doloribus  urgentur ; ♦ 
diutius  haudquaquam  dubium  est,  quin  aut 
supervenerit  longus,  aut  prope  sit,  ut  super- 
veniat. 

xxvii.  Plus  satis  constabit,  acutum  rheu- 
matismum in  vetustum  abivisse,  ubi  artus, 
dudum  cruciati,  frigent  rigentque  ; ubi  adeo 
non  insudant,  ut,  dum  caetero  corpore  tepidus 
sudor  oritur,  lento  tantum  humore  frigidu- 
loque  madescant ; ubi  iis  dolorem  affert  fri- 
gus, calor  aufert  aut  levat ; ubi  conquiescunt 
noctu,  interdiu  reviviscunt,  dolores. 


XXVIII. 

xxviii.  Artus,  porro,  rheumatismo  acuta 
vexati,  ex  tadlu  dolent ; longo,  contra,  rigi- 
di, sunt  pressurae  solito  patientiores. 

xxix.  Vetusto  rheumatismo  nulla  constat 

longinquitas.  Haud  enim  raro,  per  menses, 
annos,  imo  per  reliquam  vitam,  protrahitur,  at- 
que anni  vicibus  tempestatisque  remittit  aut 
exasperatur.  Thermometrum , enimvero,  ip- 

sum vix  certius  aut  melius  tempestatis  vicis- 
situdines praenunciat  et  indicat,  quam  miser 
longo  rheumatismo  affli&us. 

xxx.  Longus  rheumatismus , pariter  atque 
acutus,  alios  alias  artus  afficit ; praesertim 
autem  eos,  ad  quos  plurimi  musculi  pertinent, 
quorumque  musculi,  in  maximis  nisibus  mo- 
liminibusque, exercentur.  Cum  ita  sit,  haud 
mirum  est,  vertebras  lumborum,  et  coxam, 
prae  caeteris  artubus,  rheumatismo  longo  cor- 
ripi et  laborare.  Ubi  lumbos  affligit  hic 

morbuSj 

morbus,  lumbago  a medicis  appellatur  ; ubi 
coxendicem,  ischias,  seu  sciatica . 

xxxi.  Vetustus  rheumatismus  nonnunquam, 
inter  pubertatem  et  vitae  meridiem,  acuto  su- 
pervenit ; saepius  autem,  vergente  aetate  aut 
ingravescente,  mortales  urget,  eosque,  prae 
caeteris,  qui,  dum  adolescebant  florebantque, 
subinde  pledlebantur  acuto. 

xxxi  i.  Hic  rheumatismus  rarissime,  aut  nun- 
quam, lethalis  est : sed,  superquam  quod  fa- 
cit haud  raro,  ut  frigeant,  rigeant,  torpeant- 
que  artus;  nonnunquam,  membrorum  muscu- 
los simulque  nervos  resolvendo,  mortales,  quod 
superest  aevi,  miseros  reddit,  atque  sibi  suis- 
que necessaria  ad  vivendum  parandi  impoten- 
tes ; imo,  vitam  ipsam,  valentibus  optandam, 
jis  intolerandum  onus. 


CAUSiE 

CAUSAE  REMOTA. 

xxxiii.  Memoratis  malis,  quibus  morta- 
les afficit  rheumatismus, proximum  est,  ut  quie- 
ramus, quibus  causis  hic  morbus  oriatur. 
Has  enim  haud  ignorare  medicus  debet : nam- 
que, qui  non  cognoscit,  unde  ortum  sit  malum 

aut  morbus,  is  nescit,  quibus  laboranti  subve- 

\ 

niat  medicamentis  et  remediis.  Humani  ita- 
que generis  interest,  medicos,  minime  omni- 
um, suam  artem  ignorare. 

kxxiv.  Causarum,  quibus  oritur  rheumatis- 
mus, alite  mortales  morbo  opportunos  reddunt; 
alite  opportunos  invadendi  morbo  praebent 


occasionem. 

occasionem.  Illas  prsedisponentes  medici 
nominant ; has,  exoptantes , seu  occasionales. 

xxxv.  Prjeeisponentes.  — Proclivitas  in 
rheumatismum  acutum  consistit  in  vasis  aut 
nimio  sanguine  impletis,  aut  quorum  fibrae 
musculosae  justo  aptiores  sunt,  quae  sanguine 
ipso  alienisve  stimulantibus  sese  contrahant. 
Quaecunque  igitur  corpus  implent,  commit- 
tuntve  ut  impleatur,  aut  fibras  musculosas  ad 
se  contrahendum  propensiores  reddunt,  aut 
utroque  simul  modo  agunt,  mortales  huic 
rheumatismo  opportunos  facere  possunt. 

xxxvi.  Talia  sunt,  naturale  corporis  tem- 
peramentum et  constitutio  ; luxuriosae  dapes; 

/ 

multus  vini  et  cerevisiarum  usus  ; socordia  ; 
mollis  inertia  atque  segnitia ; somni  indul- 
gentia ; hiemale  frigus ; et,  si  qua,  similia. 

xxxvii.  Proclivitas  ad  vetustum  rheumatis - 
Tiium  existit  in  imbecillitate  invaletudineve 
majorum  artuum,  ea  praesertim,  quam  mag- 
na vis  acuti  et  frequens  reliquit.  Neutiquam 
autem  dubitandum  est,  quin  ad  infirmitatem 
artuum  augendam  conducant  omnia,  quae  to- 
tum debilitant  corpus  ; ebriositas,  nempe,  lon- 
ga et  vehemens  exercitatio,  pervigilationes 
no&urnae,  fbrsanque  rerum  Venerearum  in- 
temperantia. 

xxxvin.  Excitantes. -,-C ausa?,  quae  rheu- 

x 

mutismum  concitant,  praecipuae  sunt  frigus  et 
humor,  calefado  corpori  admota.  Haec  enim 
cutis  halitum  supprimunt,  quo  sane  nihil  ad 
rheumatismum  movendum  plus  pollet. 

xxx ix.  Quum  ita  sit,  haud  mirum  est,  mor- 
tales, qui,  postquam  gravi  exercitatione,  aut 
aedificiorum  calore,  aut  ebrietate,  aut  alia 
qualibet  causa  perquam  calefadi  sunt,  frigori 

simul 

simul  et  humori  se  committunt,  rheumatismo 
haud  raro  corripi. 

xl.  Mortalium,  qui  his  (xxxix.)  causis, 

% 

supra  consuetudinem,  calefacti  sunt,  quot  in 
rheumatismuiii  incidunt,  uvidis  vestimentis  ob- 
dormiscendo ? quot  aere  humido,  per  apertas 
fenestras,  intromisso?  quot,  simul  ut  calidis 
cubiculis  egressi  sunt,  Jovi  frigido  humidoque 
se  committendo  ? Rheumatismo  acuto,  his  cau- 
sis concitato,  supervenire  longum,  haud  'inso- 
litum est. 


C 

CAUSA  PROXIMA. 

xli.  De  rheumatismi , pariter  atque  aliorum 
morborum,  quibus  partis  inflammatio  signum 
commune  est,  causa  proxima,  inter  au&ores 
admodum  discrepat : neque,  enimvero,  nobis 
in  animo  est,  de  ea  fuse  dicere. 

xlii.  Insolitam  corporis  humorum  acri- 
moniam esse,  nonnulli  contendunt.  Nulla 
autem  a medicis  observata  sunt,  nedum  expe- 
rimentis comprobata,  quibus  confirmari  pos- 
sit hasc  sententia. 

xliii.  Cotunnio  visum  est,  causam,  quas 
rheumatismum  continet,  esse  acrem  quandam 

materiam 

materiam  nervis  applicatam.  Verum  haec  opi- 
nio, superquam  quod  novarum  rerum  studium 
perolet,  morbi  neque  signis  convenit,  neque 
curationi.  Argumentis  igitur  refutando  tem- 
pus terere,  esset  operam  perdere  et  oleum. 

xli v.  Quinetiam,  sunt,  qui,  nempe  Boer- 
haviani,  proximam  rheumatismi  causam  esse 
insolitum  sanguinis  lentorem , censeant ; in- 
dudi,  uti  videtur,  ut  ita  opinentur,  quod 
sanguinis,  ex  venis  hoc  morbo  laborantium 
emissi,  gluten  a sero  et  cruore  se  dissociat, 
atque  supernatans  corium  albidum  repraesen- 
tat. 

xlv.  Dissociatum  autem  gluten,  quod 
Boerhaviani  alienam  sanguinis  partem  te- 
mere existimarunt,  partem  hujus  humoris 
constituentem  esse,  nostra  aetate,  medici  cer- 
to cognoscunt ; adeoque  non  extraordina- 
rium lentorem  indicare,  ut  demonstret  mor- 
bidam 


20 


DE  RHEUMATISMO. 


bidam  tenuitatem,  vel,  quod  idem  valet,  par- 
tes constituentes  minus,  quam  eae  sani  san- 
guinis solent,  se  mutuo  attrahere. 

xlvi.  Ipse  igitur  sanguinis  habitus,  qup 
perdu&i  sunt  Boerhaviani,  ut  suam  opinio- 
nem acciperent  et  proponerent,  valentissi- 
mum,  nostra  aetate,  argumentum  suggerit, 
quo  haec  labefa&etur. 

xlvi  i.  Quo  modo  autem  inflammatio  san- 
guinem aptum  reddat,  cujus,  missi  et  friges- 
centis, gluten  corium  albidum  repraesentet, 
exponere  medici  nondum  potuerunt.  Haud- 
quaquam  igitur  nostrum  est  moliri,  rem,  na- 
tura perdifficilem  et  perobscuram,  explicare  : 
superquam  enim  quod  rei  magnitudo  juve- 
nilibus annis  parum  convenit,  ipse  scribendi 
labor  nos  ab  incepto  longius  traheret. 


XLVIII. 

xlviii.  Alii  fuerunt,  et  hi  quidem  magni 
et  nobiles,  quibus  placeret,  causam,  quae 
rheumatismum , pariter  atque  alios  morbos  qui- 
bus communis  est  partis  inflammatio,  conti- 
net, esse  loci  errorem;  quo  globuli  cruoris 
in  capillaceas  arterias  aberrarunt,  quae  na- 
tura idoneae  sunt,  per  quas  perlucidae  tantum 
sanguinis  partes  distribuantur. 

xlix.  Hujusmodi  (xlviii.)  errorem  loci, 
in  tuiiicce  oculorum  adnatee  inflammatione, 
accidere,  inter  omnes  medicos  convenit ; ne- 
que, profeCto,  vero  absimile  est,  aequaliter 
pariterque  in  inflammationibus  caeterarum 
partium,  quamvis,  an  ita  sit,  oculi  non  aeque 
possint  judicare. 

l.  Talis  vero  (xlix.)  concessio  quid  facit, 
pro  iis,  qui  hanc  opinionem  proponunt  et  de- 
fendunt ? Nonne  clare  constat,  errorem  lo- 
ci inflammationis  effectum  esse,  magis  quam 

efficientem  ? 

efficientem  ? Quum  ita  sit,  plura  dicere,  qui- 
bus infirmetur  haec  opinio  et  evertatur,  super- 
vacaneum esset. 

li.  Extiterunt  quoque  medici,  et  existunt, 
ingeniis  magni  et  praeclari,  Cullenus,  scilicet, 
-atque  Culleniani  ; qui  contendunt,  proxi- 
mam inflammationis  causam  esse,  incitatam 
partis  laborantis  arteriarum  vim , quam  ad- 
huc incitatiorem  reddit  spasmus,  quo,  vis  cu- 
jusdam,  medicatricis  didae,  jussu,  extremi 
earundem  arteriarum  surculi  afficiuntur. 

lii.  Huic  (li.)  opinioni  objici  potest,  dif- 
ficillimum esse  animo  et  cogitatione  compre- 
hendere, quare  et  quemadmodum  in  ea  parte, 
prae  caeteris,  sanguis  cumulari  possit,  in  qua 
arteriarum  vis,  supra  modum,  incitatur.  Ne- 
que, profedo,  facilius  est  mente  concipere, 
quid  sit  vis  medicatrix,  quae  tot  tamque  mira 
facit,  in  mortalium  corporibus ; et,  quo  in  lo- 

co,  habitet ; et  unde  sciat,  quo  tempore  indu- 
cendus arteriis  spasmus  sit,  quo  solvendus. 

liii.  Porro,  opinioni  contradicatur,  quam 
Culleniani  defendunt,  concessis  spasmo  ct 
incitata  vi  arteriarum,  quae  assumunt  magis/ 
quam  probant,  sanguinem  neque  in  parte,  ubi 
arteriarum  vis  incitatur,  cumulatum  iri ; ne- 
que in  parte,  ubi  extremis  earundem  arteri- 
arum. surculis  vis  assumpta  medicatrix  spas- 
mum molita  est ; sed,  in  parte  quadam  in- 
termedia. 

liv.  Verisimilius  igitur  nobis  videtur,  inci- 
tatam partis  inflammata;  arteriarum  vim  cu- 
mulo sanguinis  effici,  quam  cumulum  sangui- 
nis incitata  vi  arteriarum.  Sed,  unde  ipse  hic 
sanguinis  cumulus  ? Ex  comparativa,  respon- 
demus, arteriarum  partis  male  se  habentis 
debilitate,  prae  qua,  sanguinem  languidius 

propellunt, 

propellunt,  quam  in  ipsas,  a tergo,  impellitur; 
Hinc,  uti  nobis  videtur,  sanguinis  cumulus ; 
hinc,  arteriarum  iftus,  duri  et  resilientes ; 
hinc,  dolor  pulsans ; hinc,  vis  caloris  solito 
major. 

lv.  Sed  ultra  quaeratur,  quid  significet  com- 
parativa partis  inflammatae  arteriarum  debi- 
litas ? Debilitatem  majorem,  vel,  si  velis,  vim 
minorem,  quam  pro  ea  arteriarum  caeteri  cor- 
poris. Pone,  suitis,  vim  arteriarum  alterutrius 
manuum  causa  qualibet,  velut  frigore,  minu- 
tam esse,  infra  quam  naturalis  valetudinis  ra- 
tio pati  possit ; dum,  ubique  caeteri  corporis, 
vis  arteriarum  naturalis  manet : nonne  arte- 
riae debilitatae  manus  sanguinem  languidius 
propellent,  quam  in  ipsas,  a tergo,  impellitur ; 
ideoque  nimio  sanguine  intumescent,  rubes- 
cent, idtus  duros  ingeminabunt,  aut,  quod  sane 
idem  valet,  inflammationem  capient  ? 

lvi.  Fac,  contra,  dum  utralibet  manus  na- 
turali valetudine  fruitur,  cauterum  corpus  ali- 
qua, ad  tempus,  excitari,  supra  quam  valetu- 
dinis naturalis  ratio  postulet ; nonne  clare 
constat,  necessario  fore,  ut  in  manu  itidem 
oriatur  inflammatio  ? 

lvii.  Ex  his  (lv.  et  lvi.)  positis,  clare, 
speramus,  patebit,  quam,  apud  nos,  vim  ha- 
beat comparativa  debilitas,  et,  necne,  ex  ea, 
tanquam  communi  stipite,  inflammationis  sig- 
na nascantur. 

lvi  ii.  Sed,  de  hac  re,  jam  nimii  fuimus.  Uti 
enim  res  nulla  est,  de  qua  tanto  opere,  tam- 
que  acriter,  medici  dissentiunt,  et  in  cujus 
studio  tantam  operam  curamque  consumpse- 
runt et  consumunt ; ita  nulla,  apud  eos,  ma- 
teria fuit  inaniarum  et  contentionis  foecun- 
dior  : nam,  cum  proxima  sit  verbum  compa- 
rativum, vix  duo  medicorum  sunt,  quorum  in 

D mente 

mente  eandem  vim  habet,  quique,  per  id, 
idem  aliis  sensum  exprimunt. 

lix.  “ £>uq  Jit,"  inquit  Rockcliffius,  “ ut , 
“ per  proximam  causam,  diversi  medici  diver- 
“ sam  sibi  velint,  et  quisque  studeat  novam  ad - 
“ ducere , spreta  vel  mati  intellecta  ea  aliorum . 
“ Hanc  oh  rem,  uti  undam  unda,  ita , de  causa 
“ morborum  proxima,  aliam  opinionem  subse- 
“ quitur  alia ; ipsa  forsitan  haud  minus  vero 
“ absona,  et  alii  cequd  fortasse  inani  locum  post 
“ paulo  datura  (u).” 


DIAGNOSIS, 


(d)  Vid.  Rockcliff.  Disputat.  Med.  Inaug.  De 
Cynanche  Tracheali , & xxxix.  Glasg.  ann.  m,dcc,xcix, 

DIAGNOSIS. 

lx.  Memoratis  signis,  quibus  cognosca- 
tur rheumatismus , itemque  causis,  unde  prove- 
niat ; nunc  paucis  dicendum  est,  quibus  pro- 
priis notis  distinguatur  ab  iis  morbis,  quibus 
cum  eo  communes  quaedam  intercedant. 

lxi.  Morbi,  qui  rheumatismum  quibusdam 
simulant,  sunt  lues  venerea,  scorbutus  et  poda- 
gra irregularis. 

lxi  1.  Lues  venerea — et  rheumatismus , quam- 
vis mortales  pariter  fere  zequaliterque  dolori- 
bus crucient,  multis  tamen,  et  his  quidem  mag- 
nis, inter  se  differunt.  Dolores,  quos  movet 
lues  venerea , contra  atque  ii,  quos  rheumatis- 

mus , ossa  potissimum  cruciant,  quibus  incum- 
bunt paucissimi  musculi,  scapulas  velut,  et 
media  ossa  cylindracea.  Quinetiam,  dolores, 
quibus  miseros  punit  lues  venerea,  impuro, 
plerumque  illicito,  concubitui  superveniunt  j 
dolores,  quibus  mortales  afficit  rheumatismus , 
non  item.  Dolores,  denique,  lue  venerea  or- 
tos, non  item  eos  rheumatismo , comitantur  fau- 
ces ulcerosas  ; nodi , tophi,  exostoses,  corona  ve- 
neris ; maculae  colore  cupreae,  nedum  faciem, 
sed  et  alias  summae  cutis  partes,  dedecoran- 
tes. 

lxiii.  Scorbutus — itidem  a rheumatismo  fa- 
cile distingui  potest,  ille  morbus  nautas  po- 
tissimum et  milites  afficit,  qui  nauticis  mili- 
taribusve  muneribus,  cibis  salitis,  fatigatione, 
excubatione,  aliisque  innumeris  duris  maris 
militiaeque,  plurimum  debilitati  sunt.  Hic 
mortales  adoritur,  qui,  ubicunque  vitam  et 

quomodocumque  agant,  pleni  sunt,  et  frigori 
simul  et  humori  se  incaute  inviteve  commise- 
runt. Quinetiam,  dolores  scorbutici , pariter 
ac  rheumatici , artus,  eosque  majores,  praeci- 
pue cruciant;  sed  sedem  multo,  quam  hi,  in- 
teriorem occupant.  Scorhutum , praeterea, 
rheumatismum  non  item,  discolores,  hic  illic 
summae  cutis,  maculae  comitantur. 

lxi v.  Podagra  irregularis , — pariter  atque 
rheumatismus , juncturas  seu  commissuras  in- 
festat. Ille  tamen  morbus  articulos  maximd 
cruciat ; hic,  artus.  Ille  haereditarius  morbus 
est ; hic,  non  item.  Ille,  post  vitae  meridiem, 
maxime  urget ; hic,  saltem  acutus,  ante. 
Ille  mares  solos,  vel  saltem  ferme  solos,  in- 
cursat ; hic,  mares  pariter  atque  foeminas. 
Ille,  contra  ac  hic,  stomachum  haud  raro  pe- 
tit, aut  cerebrum,  aut  pulmones,  imo  etiam 
intestinum  re&um  et  vesicam.  Dolores,  de- 
nique 

nique,  quos  hi  morbi  movent,  inter  se  ade5 
dissimiles  sunt,  ut  miseri,  qui  alterutrnmque 
morbum  passi  sunt,  facile,  uter  urgeat,  dig- 
noscant. 

CURATIO. 


lxv.  Ceteris  rei  propositae  partibus  ab- 
solutis, nunc  ad  eam  venimus,  quae,  uti  uti- 
lissima est,  ita  ea  est,  de  qua  medici  minime, 
inter  se,  discrepant.  Hanc  partem  perscri- 
bendo, explicabimus,  primum  qua  efficacis- 
sime ratione  acutus  rheumatismus  persanetur ; 
dein,  qua  longus. — Nobis  adsis,  nostrisque 
annuas  consiliis,  salutifer  Apollo  ! 

lxvi.  Consilium  primum.  — Quum  acutus 
rheumatismus  inflammationem  habeat,  ei 
quamprimum  subveniendum  est,  nimios  cor- 
dis arteriarumque  motus  sedando.  Qua  igi- 

tur  ratione  hoc  fiat,  quam  brevissime  expo- 
nere nostrum  est. 

lxvii.  Abstinentia . — Hoc  (lxvi.)  consilio, 
opus  est,  ut  aeger  a carnibus,  et  potionibus 
omnibus  meracioribus,  sive  distillatis  sive  fer- 
mentatis, ex  toto,  abstineat ; quippe  cum 
haec  corpus  non  solum  impleant,  sed  et  stimu- 
lent. Debet,  interea,  vivere  cibis,  quos  terra 
nata  suggerunt,  quosve  praebent  viva  animalia, 
farraceis  nempe,  et  ladte  laclentibusque ; 
sitimque  potulentis  dilutissimis  explere. 

lxvi  ii.  Sanguinis  detradio. — Quoniam,  dum 
urget  rheumatismus  acutus,  aeger  plus  minus, 
imo  interdum  vehementer,  febrit ; oportet, 
morbi  initio,  sanguinem  pleno  rivo  emittere. 
Sed,  vel  in  rheumatismo  acuto,  sanguinem 
mittendo  modus  est.  Hujus  enim  humoris 
detra£tio,  supra  quam  vis  morbi  postulet,  ct 
aegri  vires  pati  possint,  non  solum  curationem 

tardat,  sed  et  committit  haud  raro,  ut  super- 

Mk 

veniat  rheumatismus  longus.  Medicis  igitur 
considerandum  est,  nedum  quantam  sangui- 
nis missionem  morbi  ratio  requirat,  sed  etiam 
quantam  sinant  aegri  vires. 

lxix.  Ubi,  dum  febris  levis  urget,  gravis- 
simus dolor  artum  cruciat,  satius  erit,  sangui- 
nem ex  parte  dolente  cucurbitulis  cum  ferro, 
aut  impositis  hirudinibus,  detrahere,  quam  ex 
brachio.  Sanguinem  enim  ex  ipsa  parte 
mittere,  aut  certe  quam  proxima,  dum  do- 
lorem discruciantem  mitigat,  universum  mi- 
nus infirmat  corpus. 

lxx.  Sudorem  moventia. — Post  sanguinem 
missum,  rheumatismo  acuto  laborantibus  suc- 
currendum est  medicamentis,  ex  iis  quae  su- 
dorem movent  ; quippe  quae  corpus  minus 
debilitent,  quam  sanguinis  detra&io. 

lxxi.  Hujus  generis  medicamentorum  pul- 
vis ipecacuaius  compositus  optimum  habetur 
a plurimis  medicorum,  et,  uti  putamus,  me- 
rito. Quo  sudorem  eliciat,  decem  haud  am- 
plius ejus  grana,  secunda  tertiave  quaque  hora, 
assumenda  sunt.  Si  enim  majore  copia  in- 
considerate adhibeatur,  periculum  erit,  ne 
vomitum  moveat. 

lxxi  i.  Sudor,  qui,  enimvero,  plerumque, 
post  secundam  tertiam  ve  dosin  assumptam, 
oritur,  per  duos  tresve  dies  elici  potest,  doses, 
longis  intervallis,  integrando,  humoresve  di- 
lutos tepidos  assumendo,  qui  corpus  leniter 
stimulent.  Neque  permittendum  est,  ut  su- 
dor conquiescat  aut  consistat,  ante  triginta 
aut  triginta  sex  horas  elapsas.  Ultra  vero 
protractus,  non  solum  vires  dissipat,  imo  in- 
terdum animi  deliquium  inducit,  sed  etiam 
facit  corpus  aptum,  quod  grave  ex  levissimo 
frigore  detrimentum  capiat. 

lxxiii.  Dummodo  arterias  plus  centies, 
sexagesima  horas  parte,  micent,  et  magna  vis 
febris  urgeat,  vix  tutum  est  sudorem  elicere. 
Satius  multo  est,  expectare,  donec  febris  ali- 
quantum conquieverit. 

lxxiv.  vEger,  dum  insudat,  nulla  lintea 
cuti  proxima  habere  debet.  Haec  enim  cito 
permadescunt ; atque  periculum  est,  ne,  dum 
exuuntur,  corpus  detrimentum  accipiat  a fri- 
gore, id  sane,  quod  quam  maxime  praeca- 
vendum est.  Lanea  igitur  vestimenta  ante- 
ferenda sunt,  utpote  quae  sudorem  cum 
evocent,  tum  absorbeant. 

lxxv . Quo  sudor  satis  copiose  fluat,  utile 
est,  pedes  laneis  ex  aqua  tepida  expressis  fove- 
re, aut  admotis  vasis  vitreis  aqua  tepida  im- 
pletis. Eodem  consilio,  haud  insolitum  est, 
assumere  potus  diluentes  tepidos.  Ad  sudo- 
rem, porro,  evocandum,  conducunt  sales 

quidam  secundarii,  velut  acetis  ammoniacce, 
citras  ammoniacce , forsitanque  citras  potassce. 
Haec  omnia  pulverem  ipecacuance  compositum 
adjuvant,  neque,  enimvero,  raro  ipsa  sudo- 
rem evocant. 

lxxvi.  Per  sudationum  intervalla,  aegris 
praecipiendum  est,  ut,  ter  quotidie  quaterve, 
potassce  citratem  assumant. 

lxxvi  i.  Quoniam  autem  pulvis  ipecacuance 
compositus  astri&oria  vi  pollet,  non  convenit 
rheumatismo  affectis,  quorum  alvus  tarda  est, 
aut  dura.  Hi,  ejus  vice,  debent  tinEluram 
guiaci  adhibere ; quae,  uti  ad  sudorem  evo- 
candum efficaeissima  est,  ita,  omni  morbi 
tempore,  convenit. 

lxxvi  ii.  Hoc  medicamentum,  quippe  cum 
aliquid  ammoniacce  ei  insit,  a quibusdam  pu- 
tatur nimis  stimulare  \ ideoque  parum  ido- 

iieum  esse  iis  rheumatismo  laborantibus,  qui 
multum  febriunt.  Quanquavn  os  internum 
calefacit,  tamen,  exiguis  dosibus  datum,  cor 
parum  stimulat  et  arterias. 

lxxix.  Purgatio , — quippe  quae,  materiam 
ex  corpore  demendo,  motus  arteriarum,  item- 
que  inflammationem,  sedet,  efficax,  uti  cen- 
sent multi  audores,  ad  rheumatismum  sanan- 
dum remedium  est.  Sed,  superquam  quod, 
pariter  atque  sanguinis  detra&io,  modo  in- 
caute aut  nimis  adhibeatur,  vires  labefadat  et 
dissipat,  aegris  imponit  necessitatem  letflo 
subinde  exsurgendi,  ut  desideant ; quo  fit,  ut 
multum,  haud  raro,  detrimenti  a frigore  ca- 
piant. 

lxxx.  Cinchoruz  cortex — nuper,  apud  me- 
dicos, praecipue  Londinienses,  invaluit  ; 
utpote  idoneum  medicamentum,  quo  rheuma- 
tismus percuretur,  modo  unam  ejus  alteram  ve 

drachmam. 

drachmam,  idoneis  intervallis,  aegri  assu- 
mant. 

ixxxi.  Cullenus,  ratus  diathesin  phlogis- 
ticam  augere,  ejus  usum  improbavit.  Grje- 
gorius  compluries  expertus  est,  rheumatismo , 
necne,  conveniret  hoc  medicamentum.  Com- 
pertus autem,  interdum  respondere,  alias  fal- 
lere, praescribendo,  ex  toto,  destitit  (e). 
Nonnulli  aegri,  qui,  cortice  assumpto,  re- 
valescere videbantur,  tanta  derepente  vi  mor- 
bi denuo  correpti  sunt,  ut  necessarium  esset, 
iis  sanguinis  missione,  aliisque  medicamentis 
ac  remediis,  quae  inflammationibus  sedandis 
idonea  sunt,  opportune  subvenire. 


LXXXII. 


(e)  Aud.  Gregor.  Praeled.  in  Medicin.  PraSic. 

lxxxii.  Exulceratio , — uti  nonnulli  existi- 
mant, multum  ad  rheumatismum  sanandum 
pollet.  Dolorem  utique  levat ; at  tum  maxi- 
me, ubi  acri  unguento  admoto  obstatur  ali- 
quandiu,  ne  pars  exulcerata  renascente  cuti- 
cula sanetur. 

lxxxiii.  Exulceratoria  autem  non  impo- 
nenda sunt,  nisi  magna  vis  doloris  urgeat. 
Perpauci  enim  mortalium,  leviorem  ut  miti- 
gent dolorem,  graviorem  pati  malunt.  Ne- 
dum, enimvero,  adhibenda  exulceratio  est, 
ubi  dolores,  uno  post  alium  artu  reli&o,  novos 
subinde  petunt.  Fugitaret  enim  errabundos 
dolores  a sede,  efficeretque,  ut  miserandus 
aeger  omnibus  deinceps  artubus  cruciaretur. 

lxxxiv.  Virium  refeciio. — Simul  ut  vis  in- 
flammationis et  febris  conquieverit,  aut  mul- 
tum mitigata  sit,  atque  cibos  appetat  stoma- 
chus ; aegris,  quo  revalescant,  permittendum 

est,  ut  modicis  carnibus  prandeant,  et  vino 
aut  cerevisia.  Quin  et,  ubi,  ex  toto,  deces- 
serit morbus,  utilissimum  erit,  ut  convales- 
cens citius  confirmetur,  corpori,  morbo  pari- 
ter ac  curatione  debilitato,  praeparatis  quibus- 
dam e ferro,  cum  cincbona  cortice  conjunctis, 
subvenire ; etiamque  aliis,  forsan,  medica- 
mentis, ex  iis  quae  vires  languidas  redinte- 
grant, et  redintegratas  conservant. 

lxxxv.  Dictis  medicamentis  et  remediis, 
quibus  percuretur  acutus  rheumatismus , nunc 
transeundum  ad  ea  est,  quibus  longo  subve- 
niatur. 

lxxxvi.  Consilium  secundum. — U fi  in  vetus- 
to rheumatismo , in  quem  abivit  acutus,  inflam- 
matio, siqua  manet,  levis  tantum  est,  sed  ad- 
sunt dolor,  rigiditas,  et  imbecillitas ; ita  mul- 
ta stimulantia  medicamenta  et  remedia  pro- 
sunt, quae,  in  acuto,  plurimum  nocerent. 

lxxxvii.  Calor. — Remedium,  uti  simpli- 
cissimum est,  ita  forsitan  tutissimum  effica- 
cissimumque,  artus  imbecilli  calorem  fo- 
vere. 

Lxxxviii.  Hunc  in  finem,  oportet  laneis  ca- 
lidis, sive  siccis,  sive  ex  aqua  calida  expres- 
sis, artum  subinde  acriter  perfricare,  aut 
aquam  ei  calidam  desuper  affundere.  Eodem, 
porro,  consilio,  artus  invalidus,  et  totum  qui- 
dem corpus,  debent,  per  horum  remediorum 
intermissiones,  laneis  vestiri.  Haec  enim  ha- 
litum summae  cutis  evocant ; et,  dummodo  uti 
aegri  perseverent,  haud  raro,  postquam  fefel- 
lerunt alia  remedia  et  medicamenta,  morbum 
percurant.  Quinetiam,  rheumatismo  longo  la- 
borantibus proderit,  uti  periculo  compertum 
est,  in  balneum  thermasve,  singulis  diebus, 
descendere  ; et,  simul  ut  satis  perfusi  sunt,  se- 
met  acriter  perfricare. 

lxxxix.  Fricatio . — Utile,  porro,  erit,  artas 
longo  rheumatismo  invalidos  aut  strigili  sub- 
inde perfricare,  aut  laneis  stimulantibus  qui- 
buslibet, sinapis  veluti  pulvere  imbutis.  Haec 
stimulantia,  quamvis,  per  se,  parum  valeant, 
aegros  tamen  spe  futurae  salutis  erigant,  atque 
sic  inducant,  ut  in  fricando  perseverent : quod 
sane  utilissimum  est ; quippe  cum  languida 
vasa  incitet,  cutis  halitum  cieat,  sicque  san- 
guinis cumulum,  si  quis,  et  dolorem  discu- 
tiat. 

xc.  Rubefacientia. — Hujus  generis  medica- 
menta longum  aliquando  rheumatismum  levant, 
sed  percurant  rarissime.  Multa  hujusmodi 
medicamenta  ab  aucrioribus  memorantur,  no- 
minarim linimentum  volatile , vel  hoc  una  cum 
oleo  terebinthino  ; spiritus  vini  camph oratus  ; 
linimentum  saponaceum  ; balsamum  anodynum  ; 
et,  si  qua,  similia.  Horum,  uti  nobis  videtur, 
e dicacissima  sunt,  linimentum  volatile  cum  te- 
rebinthino 

rebinthino  oleo  ; oleum  terebinthinum  per  se  ; 
et  hoc  oleum  cum  spiritu  vinoso  tenui.  Ru- 
befacientia, eodem  plane  modo,  proficiunt 
longo  rheumatismo  afflictis,  quo  fricatio. 

xci.  Ignis  electreus. — Si  aliis  subsidiis 
longus  rheumatismus  levari  recusat,  ex  artubus 
affectis  scintillulas  elettreas  subinde  elicere, 
uti  tutissimum  remedium  erit,  ita,  haud  raro, 
potentissimum. 

xcn.  Lavatio  frigida , — uti  periculo  com- 
pertum est,  longo  rheumatismo  laborantibus 
multum  opitulatur.  Artubus  invalidis  aqua 
frigida,  ex  alto,  pluviae  forma,  affundenda 
identidem  est.  Artus  dein  siccatos,  itemque 
perfricatos,  laneis  calidis  circumvestiri  opor- 
tet. Aqua  frigida,  quanto  artuum  calorem 
minuit,  tanto  eos  solito  aptiores  reddit,  qui 
mox  siccatione,  fri&ione,  et  calidis  laneis  cir- 
cumdatis incalescant.  Hoc  cognito,  non  diu- 
tius 

tiiis  paradoxum  videtur,  eidem  morbo  jam 
frigidis  jam  calidis  subveniri  posse. 

a 

xciii.  Exercitatio.  — Dum  medicamento- 
rum remediorumque,  quae  memoravimus,  in 
usu  perseveratur,  artus  aftedti  subinde  exer- 
cendi sunt,  movendo  aut  propriis  viribus,  aut 
alienis.  Dummodo  enim  iis  permittatur,  ut 
diu  quiescant,  sensim  minus  mobiles  fiunt,  de- 
mumque,  ex  toto,  obrigent. 

xciv.  Interna  stimulantia  — nonnunquam, 
ad  longum  rheumatismum  curandum  aut  levan- 
dum, plurimum  pollent.  Hujus  generis  sunt, 
sinapis  semina,  ad  semunciam,  bis  quotidie 
assumpta  ; atque  murias  hydrargyri  dulcis  ea 
copia,  quae  neque  salivam  moveat,  neque  al- 
vum. Hoc  medicamentum,  dummodo  in  ejus 
usu  perseveretur,  nonnunquam  respondet, 
postquam  alia  parum,  aut  omnino  non,  pro- 
fuerunt. 


xcv. 

xcv.  Ad  idem  quoque  genus  pertinet  guia- 
cum.  Hujus  ipse  pulvis  assumatur,  vel  tinc- 
tura, vel  aqua  ex  eo  decodta. 

xvi.  Dosis  pulveris  majuscula  alvum  mo- 
vet; minuscula,  cutis  halitum  aut  sudorem, 
t.otumque  leniter  stimulat  corpus.  Quo  sudo- 
rem eliciat  hoc  medicamentum,  pauca  grana, 
glutinoso  quolibet  humore  soluta,  assuman- 
tur. 

xcvii.  Tintturt r duas  tresve  drachmae  as- 
sumptae cum  lafte,  quod  saporis  foeditatem  cor- 
rigat, simulque  obstet,  nequid  ori  adhaereat, 
alvum  leniter  solvunt. 

x-cviii.  Aqua  deco&a  ex  guiaco,  uti  plus, 
quam  guiacum  ipsum,  ad  sudorem  movendum 
pollet,  ita,  forsitan,  longo  rheumatismo  laboran- 
tibus plus  proficit. 


XCIX. 

xcix.  At  hoc  tamen  medicamentum  alvum 

I 

nonnunquam  adeo  acriter  purgitat,  ut  ejus  usu 
desistere  opus  sit. 


FINIS. 


